《雨后坚山行之约》
宋代·卫宗武

水泛新堤蘸柳条，郊行喜有可人招。不堪白发三千丈，莫负青春九十朝。

鸥鹭何妨为伴侣，鹍鹏一任诧扶摇。山灵久拟骚人到，霁月光风不待邀。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。